Kui üksik viljastunud munarakk kaheks jaguneb, on tulemuseks identsed kaksikud, kellest enamik kasvab ühes koorionikotis (koorion e kõldkest on loodet ümbritsev välimine lootekest). Kui korraga viljastub kaks munarakku, on kummalgi lapsel oma koorionikott. Ühe koorioni kaksikutel on kahe peale üks platsenta ning nad kasvavad ühes  koorionikotis, kuigi sageli võib kumbagi neist ümbritseda oma vesikest (amnion, loodet ümbritsevaist kestadest sisemine). Ühe koorioni kaksikute puhul on komplikatsioonid sagedasemad, sest mõningatel juhtudel võib ühe lapse veri sattuda teise vereringesse (loode-loode transfusioon). Kui see aegsasti tuvastatakse, on ravi enamasti edukas. Mõnikord kasutatakse laserkirurgiat, et "leke" peatada. Seetõttu tahavadki arstid võimalikult vara kindlaks teha, kas naine ootab kaksikuid, ja kui, siis mis tüüpi kaksikud need on.